CELEX: 52008DP0536
Language: sl
Date: 2008-11-18 00:00:00
Title: Uporaba sredstev Evropskega sklada za prilagoditev globalizaciji #Resolucija Evropskega parlamenta z dne 18. novembra 2008 o predlogu Sklepa Evropskega parlamenta in Sveta o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (KOM(2008)0609 — C6-0345/2008 — 2008/2286(ACI))#PRILOGA SKLEP EVROPSKEGA PARLAMENTA IN SVETA O UPORABI SREDSTEV EVROPSKEGA SKLADA ZA PRILAGODITEV GLOBALIZACIJI V SKLADU S TOČKO 28 MEDINSTITUCIONALNEGA SPORAZUMA Z DNE 17. MAJA 2006 MED EVROPSKIM PARLAMENTOM, SVETOM IN KOMISIJO O PRORAČUNSKI DISCIPLINI IN DOBREM FINANČNEM POSLOVODENJU

22.1.2010   
            
            
               SL
            
            
               Uradni list Evropske unije
            
            
               CE 16/84
            
         Uporaba sredstev Evropskega sklada za prilagoditev globalizaciji
   P6_TA(2008)0536
   Resolucija Evropskega parlamenta z dne 18. novembra 2008 o predlogu Sklepa Evropskega parlamenta in Sveta o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (KOM(2008)0609 — C6-0345/2008 — 2008/2286(ACI))
   (2010/C 16 E/29)
   
      Evropski parlament,
   
   
               —
            
            
               ob upoštevanju predloga Komisije Evropskemu parlamentu in Svetu (KOM(2008)0609 — C6-0345/2008),
            
         
               —
            
            
               ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28 tega sporazuma,
            
         
               —
            
            
               ob upoštevanju Uredbe Evropskega parlamenta in Sveta (ES) št. 1927/2006 z dne 20. decembra 2006 o ustanovitvi Evropskega sklada za prilagoditev globalizaciji (2),
            
         
               —
            
            
               ob upoštevanju poročila Odbora za proračun ter mnenja Odbora za zaposlovanje in socialne zadeve (A6-0430/2008),
            
         
               A.
            
            
               ker je Evropska unija pripravila primerne zakonodajne in proračunske instrumente za dodatno pomoč delavcem, ki so jih prizadele posledice velikih strukturnih sprememb v svetovnih trgovinskih tokovih, in za njihovo ponovno vključevanje na trg dela,
            
         
               B.
            
            
               ker mora biti finančna pomoč Evropske unije presežnim delavcem dinamična in na voljo čim hitreje in na najučinkovitejši način, v skladu skupno izjavo Evropskega parlamenta, Sveta in Komisije na usklajevalnem srečanju dne 17. julija 2008,
            
         
               C.
            
            
               ker je Italija zaprosila za pomoč v štirih primerih zaradi odpuščanja delavcev v tekstilnem sektorju na Sardiniji, v Piemontu, Lombardiji in Toskani (3),
            
         1.   poziva vpletene institucije, naj si ustrezno prizadevajo, da bi pospešile uporabo sklada, kot je zapisano v omenjeni skupni izjavi, s katero so Evropski parlament, Svet in Komisija potrdili, da je treba ob spoštovanju Medinstitucionalnega sporazuma z dne 17. maja 2006 zagotoviti hiter postopek sprejemanja sklepov o uporabi Evropskega sklada za prilagoditev globalizaciji;
   2.   odobri sklep, priložen tej resoluciji;
   3.   naroči svojemu predsedniku, naj podpiše sklep skupaj s predsednikom Sveta in zagotovi njegovo objavo v Uradnem listu Evropske unije;
   4.   naroči svojemu predsedniku, naj to resolucijo, vključno s prilogo, posreduje Svetu in Komisiji.
   
      (1)  UL C 139, 14.6.2006, str. 1.
   
      (2)  UL L 406, 30.12.2006, str. 1.
   
      (3)  Zadeve EGF/2007/005/IT/Sardinija, EGF/2007/006/IT/Piemont, EGF/2007/007/IT/Lombardija in EGF/2008/001/IT/Toskana.
   
      PRILOGA
      SKLEP EVROPSKEGA PARLAMENTA IN SVETA O UPORABI SREDSTEV EVROPSKEGA SKLADA ZA PRILAGODITEV GLOBALIZACIJI V SKLADU S TOČKO 28 MEDINSTITUCIONALNEGA SPORAZUMA Z DNE 17. MAJA 2006 MED EVROPSKIM PARLAMENTOM, SVETOM IN KOMISIJO O PRORAČUNSKI DISCIPLINI IN DOBREM FINANČNEM POSLOVODENJU
      EVROPSKI PARLAMENT IN SVET EVROPSKE UNIJE STA –
      ob upoštevanju Pogodbe o ustanovitvi Evropske skupnosti,
      ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28 tega sporazuma,
      ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi evropskega sklada za prilagoditev globalizaciji (2), zlasti člena 12(3) te uredbe,
      ob upoštevanju predloga Komisije,
      ker:
      
                  (1)
               
               
                  je bil Evropski sklad za prilagoditev globalizaciji (v nadaljnjem besedilu „Sklad“) ustanovljen za zagotavljanje dodatne podpore delavcem, ki so jih prizadele posledice večjih strukturnih sprememb v svetovnih trgovinskih tokovih, da se jim pomaga pri njihovi ponovni vključitvi na trg dela;
               
            
                  (2)
               
               
                  Medinstitucionalni sporazum z dne 17. maja 2006 omogoča uporabo sredstev Sklada do letne zgornje meje 500 milijonov EUR,
               
            
                  (3)
               
               
                  je Italija predložila štiri vloge za uporabo sredstev Sklada v zvezi z odpuščanjem presežnih delavcev v tekstilnem sektorju, in sicer 9. avgusta 2007 za Sardinijo, 10. avgusta 2007 za Piemont, 17. avgusta 2007 za Lombardijo in 12. februarja 2008 za Toskano, Te vloge izpolnjujejo zahteve za določitev finančnih prispevkov, kakor je določeno v členu 10 Uredbe (ES) št. 1927/2006.
               
            
                  (4)
               
               
                  je treba zato uporabiti sredstva Sklada, da bo zagotovljen finančni prispevek za te vloge –
               
            SKLENILA:
      Člen 1
      V okviru splošnega proračuna Evropske unije za proračunsko leto 2008 se iz Evropskega sklada za prilagoditev globalizaciji uporabi vsota35 158 075 EUR v odobritvah za prevzem obveznosti in odobritvah plačil.
      Člen 2
      Ta sklep se objavi v Uradnem listu Evropske unije.
      
         V Strasbourgu, XX. novembra 2008
         
            Za Evropski parlament
            
               Predsednik
            
         
         
            Za Svet
            
               Predsednik
            
         
      
      
         (1)  UL C 139, 14.6.2006, str. 1.
      
         (2)  UL L 406, 30.12.2006, str. 1.